દરમિયાન સામત અને તેના માણસો રાણાવાવ પોલીસ મથકમાં ઘૂસી ગયા હતા અને ત્યાં બખેડો કરવા લાગતા ફરજ પરના એ એસ આઈ નાથાભાઈ રણુભાઈ ઝાલા રોકવા જતા તેની સાથે પણ માથાકુટ કરી હતી અને લેન્ડલાઈન ફોન પણ તોડી નાખ્યો હતો આથી તેમણે બન્ને જૂથો સામે ફરિયાદ નોંધાવી છે જેમાં તેમણે જણાવ્યું છે કે, આજે વહેલી સવારે પાંચેક વાગ્યે સામત ગોગન ઓડેદરા તેનો સાગરિત ભરત અરસી મેર, તેમજ રાણાવાવ કુતિયાણાના ધારાસભ્ય કાંધલ જાડેજા તેના ભાઈઓ કરણ જાડેજા, અને કાના જાડેજા તેમજ તેના અજાણ્યા દસેક માણસો સાથે રાણાવાવ પોલીસ મથકમાં આવી ચડયા હતા અને હંગામો મચાવ્યો હતો અને અસભ્ય વર્તન અને ગાળાગાળી કરી હતી તેમજ ગેરકાયદે મંડળી રચી ફરિયાદી પી. એસ. ઓની ફરજમાં રૂકાવટ તથા હુમલો કરી પોલીસ સ્ટેશનનો લેન્ડલાઈન ફોન પણ તોડી નાખ્યો હતો અને એક હજાર રૂપિયાનું નુકશાન કર્યું હતું તે દરમિયાન અન્ય સ્ટાફ આવી જતાં બન્ને જૂથો પોત પોતાની કારમાં નાસી છુટયા હતા.